Íþróttabandalag Akureyrar , Íþrótta - og ólympíusamband Íslands og Akureyrarbær boða alla yfirþjálfara innan aðildarfélaga ÍBA til fundar í kaffiteríunni í Íþróttahöllinni þriðjudaginn 9. september kl. 17.00 - 19.00 . Til gangur fundarins er margþættur : Koma á fót þjálfaranefnd innan aðildarfélaga ÍBA . Styðja við yfirþjálfara og virkja yfirþjálfara í að virkja aðra / almenna þjálfara innan þeirra félaga . Draga fram sýn þjálfara á íþróttir á Akureyri í þeirri viðleitni að gera gott starf betra . Forvarnarfræðsla í víðu samhengi . Verksvið yfirþjálfara . Markmið með fundunum eru : Að gera góða þjálfara ennþá betri . Að byggja tengslanet þvert á íþróttagreinar og íþróttafélög . Að auka samstarf milli þjálfara , þvert á íþróttagreinar og íþróttafélög . Stefnumótun og markmiðasetning fyrir heildina . Betri íþróttir til framtíðar á Akureyri . Öllum yfirþjálfurum er boðið að taka þátt í fundinum . Ef ekki er starfandi yfirþjálfari þá má þjálfari eða stjórnarmaður sækja fundinn í hans stað . Föstudaginn 16. maí verður kaffitjald á Akureyri fyrir framan menningarhúsið Hof kl. 16:30 - 18:00 . Í boði verða veitingar frá Ölgerðinni og Kaffitári . Aðilar frá hjólahópnum á Bjargi verða á staðnum og bjóða uppá leiðbeiningar um meðferð og stillingu hjóla , ásamt minniháttar lagfæringum . Hjólafjör , Hjólahópurinn Bjargi Átakið Hjólað í vinnuna , er í 12. sinn en það er á vegum almenningsíþróttasviðs Íþrótta - og Ólympíusambands Íslands . Með verkefninu vill sambandið vekja athygli á virkum ferðamáta sem heilsusamlegum , umhverfisvænum og hagkvæmum samgöngumáta . Sambandið hvetur því þátttakendur til þess að hjóla , ganga , hlaupa eða nýta almenningssamgöngur til og frá vinnu á tímabilinu 7. - 12. maí . Í ár hafa rúmlega 3700 einstaklingar staðfest þátttöku sína í verkefninu og meðal þeirra verða starfsmenn 24 vinnustaða á Akureyri eins og fram kemur á síðu átaksins . Enn er hægt að skrá sig til leiks . Þröstur Guðjónsson hætti í stjórn ÍBA eftir 20 ára starf sem formaður einnig hættu í stjórn , Margrét Ólafsdóttir ritari og Magnús Gauti Gautason gjaldkeri . Nýr formaður ÍBA er Geir Kristinn Aðalsteinsson , Haukur Valtýsson , Hrafnhildur Guðjónsdóttir og Ármann Ketilsson í aðalstjórn og Áslaug Kristjánsdóttir , Hörður Sigurharðarson og Sonja Sif Jóhannsdóttir til vara . Kjöri íþróttamanns Akureyrar var lýst í verðlaunahófi á vegum Íþróttabandalags Akureyrar og íþróttaráðs Akureyrarbæjar í Menningarhúsinu Hofi fyrr í dag ( miðvikudag ) . Við sama tækifæri voru afhentar heiðursviðurkenningar íþróttaráðs , ásamt styrkjum og viðurkenningum til þeirra íþróttafélaga á Akureyri sem áttu landsliðsmenn og / eða Íslandsmeistara á árinu 2013 . Hafdís Sigurðardóttir , spretthlaupari og langstökkvari úr Ungmennafélagi Akureyrar , er íþróttamaður Akureyrar 2013 . Hafdís bar höfuð og herðar yfir keppinauta sína hér á landi á árinu í spretthlaupum og langstökki . Hún setti þrjú glæsileg Íslandsmet og vann fjölda Íslandsmeistaratitla ........ Íþróttamaður Akureyrar 2013 Íþróttabandalag Akureyrar boðar til verðlaunahátíðar í Menningarhúsinu Hofi miðvikudaginn 22. janúar kl. 17.00 þar sem lýst verður kjöri íþróttamanns Akureyrar 2013 . Jafnframt fá þeir íþróttamenn sem aðildarfélög ÍBA hafa tilnefnt sem sinn íþróttamann ársins 2013 afhentar viðurkenningar . Íþróttabandalag Akureyrar og íþróttaráð Akureyrarbæjar bjóða bæjarbúum að vera viðstaddir athöfnina og heiðra þannig afreksíþróttafólk bæjarins . Við sömu athöfn verða afhentar heiðursviðurkenningar Íþróttaráðs Akureyrarbæjar . Þá verða afhentar viðurkenningar og styrkir til þeirra íþróttafélaga sem áttu landsliðsmenn og Íslandsmeistara á árinu 2013 .